**HOVEDUTSKRIFT**

**Salangen Menighets/fellesråd**

Tirsdag 25.10.2022 ble det avholdt møte i Salangen Menighets/fellesråd.

Møtested: Møterom i underetasjen i Salangen kirke

**Som medlemmer møtte:**

Andreas Bay

Lars Andreas Nesje

Sissel Fjelstad

Veronika Helen Nylund

Spr Grete Glemmestad

Terje Bertheussen - kommunens representant

Tor Ivar Sommarset – 4 vara

**Forfall:**

Ann Kristin Bakkemo

Torulv Klaussen

Inger Strand – 1 vara

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 41/22 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 42/22 Godkjenning av protokoll fra Menighets/Fellesrådsmøte 6.9.22**

**Vedtak:**

Protokollen fra Menighets/fellesrådsmøte den 6.9.22 godkjennes. **Enst.**

#### Sak 43/22 Referater

*Følgende referater ble fremlagt:*

1. Ny kirkelig organisering - fraNord-Hålogaland biskop, Nord-Hålogaland bispedømmeråd, Kirkelig fellesråd i Nord-Hålogaland bispedømme og

Nettverk for Kirkelig fellesråd i Nord-Hålogaland bispedømme. NB – det stod feil dato på kirkemøtet i innkallingen, møtet ble gjennomført i september

Den 21.-26. september ble Kirkemøtet 2022 gjennomført i Trondheim. Blant sakene det var knyttet stor oppmerksomhet til, var sak KM 10/22 Kirkelig organisering. Kirkemøtet vedtok å gå inn for en videreutviklet modell 3.

Modell 3 innebærer samlet og samordnet utøvelse av arbeidsgiverfunksjoner, der rettssubjektet Den norske kirke fortsatt er arbeidsgiver for prestene og soknene ved fellesrådet fortsatt er arbeidsgiver for de andre ansatte som arbeider i soknene. Det er med andre ord ikke lagt opp til noen virksomhetsoverdragelse av ansatte, men utøvelsen av arbeidsgiver-funksjoner skal samordnes mest mulig.

Vi håper modellen vil sikre kvalitet og trygghet for involverte. Modellen er trolig den som har minst gjennomføringsrisiko. Ordningen er fleksibel og kan justeres ved behov. Modellen skal ivareta lokal forankring og sammenheng i kirkeorganisasjonen.

# Krav om tilgjengelige nettsider – Fra kirken.no

Kirkens nettsider skal være universelt utformet. Fra 1. februar 2023 er det krav om at alle nettsider skal ha en erklæring om tilgjengelighet. Dette er en del av EU sitt web-direktiv, med krav til universell utforming av nettsider

1. AU hadde møte 19.10.22 hvor de gikk gjennom sakene til dagens møte.
2. Referat fra Diakoniutvalget om høstens planer for diakoiutvalget
3. Språkkafe

Etter initiativ fra to ukraniske damer vil Grete starte språk kafe i menighetssalen i kirka. Dette skal være et internasjonalt møtested med enkel servering annenhver tirsdag.

1. Nyhetsbrev fra Etiopia av Sonja Küspert -Rådgiver, Etiopia

**Vedtak:**

De fremlagte referatene tas til orientering. **Enst.**

# **FR Sak 44/22 Tertialrapport pr 31.8.2022**

**Vedtak:**

Salangen menighets/fellesråd tar tertialrapporten pr 31.8.22 til orientering. **Enst.**

**FR Sak 45/22 Lyddemping i menighetssalen**

Innen møtet var det bare kommet et tilbud og saken må utredes videre. Forslag om å høre med lokale musikere om de har forslag til mulige løsninger.

**Vedtak:** Saken utredes videre og legges frem på neste møte. **Enst.**

Kommunens representant forlot møtet etter denne saken.

**MR Sak 46/22 Kirkevalg 2023**

**Forslag til vedtak:**

Saken tas foreløpig til orientering. Nominasjonskomite velges på neste møte. **Enst.**

**MR Sak 47/22 Markering av Allehelgensdag**

**Forslag til vedtak:**

Det er ønskelig å arrangere stand og dele ut lys utenfor coop Extra fredag 4.november kl 14 –

17. Grete stiller og vil gjerne ha med seg noen frivillige.

**Vedtak:**

Salangen menighetsråd arrangere stand og deler ut lys utenfor coop Extra fredag 4. november.

Grete Glemmestad og Andreas Bay stiller på stand og tar med flere hvis ønskelig. **Enst.**

**MR Sak 48/22 Menighetens juletrefest**

**Forslag til vedtak:**

Årets juletrefest arrangeres 3.juledag, kl 16.00. Det nedsettes en komite til å planlegge juletrefesten bestående av:

**Vedtak:**

Årets juletrefest arrangeres 3.juledag, kl 16.30. Det nedsettes en komite til å planlegge juletrefesten bestående av: Andreas Bay og Tonje Østvik **Enst.**

**MR Sak 49/22 Drop in dåp – Nasjonal aksjon**

**Vedtak:**

Saken tas til orientering.  **Enst.**

Tonje Østvik

kirkeverge/daglig leder